CELEX: 62017TN0690
Language: sk
Date: 2017-10-05 00:00:00
Title: Vec T-690/17: Žaloba podaná 5. októbra 2017 – Uluru a i./Komisia a Jednotná rada pre riešenie krízových situácií

8.1.2018   
            
            
               SK
            
            
               Úradný vestník Európskej únie
            
            
               C 5/46
            
         Žaloba podaná 5. októbra 2017 – Uluru a i./Komisia a Jednotná rada pre riešenie krízových situácií
   (Vec T-690/17)
   (2018/C 005/63)
   Jazyk konania: španielčina
   
      Účastníci konania
   
   
      Žalobcovia: Uluru, SL (Madrid, Španielsko), Juan Adolfo Álvarez Lorenzana (Santo Domingo, Dominikánska republika) a Raquel Fortet Rodríguez (Madrid) (v zastúpení: B. Cremades Roman, J. Orts Castro, J. López Useros, S. Cajal Martín, P. Marrodán Lázaro, advokáti)
   
      Žalované: Európska komisia a Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Jednotnej rady pre riešenie krízových situácií (SRB) č. SRB/EES/2017/08 zo 7. júna 2017 a rozhodnutie Komisie (EÚ) 2017/1246 zo 7. júna 2017, a následne uložil SRB a Európskej komisii, aby žalobcom vrátili investície v Banco Popular spôsobom uvedeným v žalobe alebo subsidiárne uložil SRB a Európskej komisii, aby žalobcom nahradili škodu z titulu mimozmluvnej zodpovednosti spôsobom uvedeným v žalobe,
            
         
               —
            
            
               uložil SRB a Európskej komisii, aby žalobcom nahradili škodu z titulu mimozmluvnej zodpovednosti spôsobom uvedeným v žalobe,
            
         
               —
            
            
               vyhlásil neplatnosť oceňovania uskutočneného nezávislým expertom SRB a po výpočte čistej hodnoty aktív Banco Popular uložil SRB a Európskej komisii, aby žalobcom vyplatili kompenzáciu spôsobom uvedeným v žalobe,
            
         
               —
            
            
               zaviazal SRB a Európsku komisiu na náhradu trov tohto konania,
            
         
               —
            
            
               uložil, aby zo všetkých zaplatených súm boli žalobcom hradené kompenzačné úroky splatné od 23. mája 2017 (alebo subsidiárne od 7. júna 2017) do dátumu vydania rozsudku a takisto úroky z omeškania splatné od dátumu vydania rozsudku, s výnimkou trov vyplývajúcich z tohto konania, z ktorých úroky sú splatné od dátumu vydania rozsudku,
            
         
               —
            
            
               priznal žalobcom akúkoľvek inú dodatočnú náhradu, ktorú považuje z právneho hľadiska za primeranú.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.